CELEX: C2007/082/101
Language: fi
Date: 2007-04-14 00:00:00
Title: Asia T-43/07 P: Valitus, jonka Neophytos Neophytou on tehnyt 14.2.2007 virkamiestuomioistuimen asiassa F-22/05, Neophytou v. komissio, 13.12.2006 antamasta tuomiosta

14.4.2007   
            
            
               FI
            
            
               Euroopan unionin virallinen lehti
            
            
               C 82/48
            
         Valitus, jonka Neophytos Neophytou on tehnyt 14.2.2007 virkamiestuomioistuimen asiassa F-22/05, Neophytou v. komissio, 13.12.2006 antamasta tuomiosta
   (Asia T-43/07 P)
   (2007/C 82/101)
   Oikeudenkäyntikieli: englanti
   Asianosaiset
   
      Valittaja: Neophytos Neophytou (Itzig, Luxemburg) (edustaja: asianajaja S.A. Pappas)
   
      Muu osapuoli: Euroopan yhteisöjen komissio
   Valittajan vaatimukset
   
               —
            
            
               Riitautettu tuomio ja nimittävän viranomaisen riitautettu päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Valittaja vaatii valituksessaan, että kumotaan virkamiestuomioistuimen asiassa F-22/05 tekemä ratkaisu, jossa katsottiin, että yhtäältä valittajan suullisessa käsittelyssä tekemät väitteet on jätettävä tutkimatta ja toisaalta että syrjintäkiellon periaatetta ei ole loukattu.
   Valittaja esittää ensimmäisen valitusperusteensa tueksi, että hänen väitteensä valintalautakunnan koostumuksesta olisi pitänyt tutkia, koska se perustui uusiin tosiseikkoihin, jotka tulivat valittajan mukaan ilmi vasta suullisen käsittelyn kuluessa. Hän väittää lisäksi, että elimen lainvastainen koostumus on toimivaltakysymys ja että se olisi näin ollen pitänyt tutkia viran puolesta. Vastaavasti valittajaa ei olisi pitänyt estää esittämästä tätä uutta asiaa.
   Valittaja väittää myös, että tämä väite on suorassa yhteydessä hänen toiseen valitusperusteeseensa, jossa hän väittää, että syrjintäkiellon periaatetta on loukattu sillä perusteella, että valintalautakunnan kokoonpano oli lainvastainen. Valittaja väittää tällä perusteella, että virkamiestuomioistuin ei soveltanut asianmukaisesti edellä mainittua periaatetta tai ei ainakaan esittänyt asianmukaista perustelua kyseessä olevan kilpailun tietyistä piirteistä; se ymmärsi väärin hänen valitusperusteensa eikä käsitellyt kaikkia niistä.